CELEX: 32017D2319
Language: ro
Date: 2017-12-13 00:00:00
Title: Decizia de punere în aplicare (UE) 2017/2319 a Comisiei din 13 decembrie 2017 privind echivalența cadrului juridic și de supraveghere aplicabil burselor recunoscute în Regiunea Administrativă Specială Hong Kong în conformitate cu Directiva 2014/65/UE a Parlamentului European și a Consiliului (Text cu relevanță pentru SEE. )

14.12.2017   
            
            
               RO
            
            
               Jurnalul Oficial al Uniunii Europene
            
            
               L 331/87
            
         DECIZIA DE PUNERE ÎN APLICARE (UE) 2017/2319 A COMISIEI
   din 13 decembrie 2017
   privind echivalența cadrului juridic și de supraveghere aplicabil burselor recunoscute în Regiunea Administrativă Specială Hong Kong în conformitate cu Directiva 2014/65/UE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (1), în special articolul 25 alineatul (4) litera (a),
   întrucât:
   
               (1)
            
            
               În temeiul articolului 23 alineatul (1) din Regulamentul (UE) nr. 600/2014 al Parlamentului European și al Consiliului (2) firmele de investiții au obligația să se asigure că tranzacțiile cu acțiuni admise la tranzacționare pe piețe reglementate sau cu acțiuni tranzacționate în locuri de tranzacționare se desfășoară pe piețe reglementate, prin sisteme multilaterale de tranzacționare (MTF) ori operatori independenți sau în locuri de tranzacționare din țări terțe evaluate de Comisie ca fiind echivalente în conformitate cu articolul 25 alineatul (4) litera (a) din Directiva 2014/65/UE.
            
         
               (2)
            
            
               Articolul 23 alineatul (1) din Regulamentul (UE) nr. 600/2014 se aplică numai în cazul unei obligații de tranzacționare referitoare la acțiuni. În sfera obligației de tranzacționare nu intră alte instrumente de capitaluri proprii, precum certificatele de depozit, fondurile tranzacționate la bursă, certificatele și alte instrumente financiare similare.
            
         
               (3)
            
            
               Procedura de echivalență pentru locurile de tranzacționare stabilite în țări terțe prevăzută la articolul 25 alineatul (4) litera (a) din Directiva 2014/65/UE are scopul de a permite firmelor de investiții să efectueze tranzacții cu acțiuni care fac obiectul obligației de tranzacționare în Uniune în locuri de tranzacționare din țări terțe care sunt recunoscute a fi echivalente. Comisia ar trebui să evalueze în ce măsură cadrul juridic și de supraveghere al unei țări terțe garantează că un loc de tranzacționare autorizat în acea țară terță respectă cerințe legale obligatorii din punct de vedere juridic care sunt echivalente cu cerințele care derivă din Regulamentul (UE) nr. 596/2014 al Parlamentului European și al Consiliului (3), din titlul III din Directiva 2014/65/UE a Parlamentului European și a Consiliului, din titlul II din Regulamentul (UE) nr. 600/2014 și din Directiva 2004/109/CE (4) și care fac obiectul unei supravegheri și unei aplicări eficace în țara terță respectivă. Aceste condiții ar trebui înțelese în lumina obiectivelor urmărite de actul respectiv, în special a contribuției acestuia la instituirea și funcționarea pieței interne, la integritatea pieței, la protecția investitorilor și, în cele din urmă, fără ca acest lucru să fie însă mai puțin important, la stabilitatea financiară.
            
         
               (4)
            
            
               În conformitate cu articolul 25 alineatul (4) litera (a) al patrulea paragraf din Directiva 2014/65/UE, cadrul juridic și de supraveghere al unei țări terțe poate fi considerat echivalent dacă îndeplinește cel puțin următoarele condiții: (a) piețele fac obiectul autorizării și al unei supravegheri și aplicări eficace și permanente; (b) piețele au reguli clare și transparente privind admiterea valorilor mobiliare la tranzacționare, astfel încât acestea pot fi tranzacționate într-un mod corect, ordonat și eficient și sunt negociabile în mod liber; (c) emitenții de valori mobiliare fac obiectul cerințelor de informare periodică și permanentă care asigură un nivel înalt de protecție a investitorilor și (d) transparența și integritatea pieței se garantează prin prevenirea abuzului de piață sub forma utilizării abuzive de informații confidențiale și a manipulării pieței.
            
         
               (5)
            
            
               Prezenta evaluare a echivalenței are scopul de a determina, printre altele, dacă cerințele legale obligatorii din punct de vedere juridic aplicabile în Hong Kong burselor recunoscute („burse recunoscute”), și anume bursele care au fost stabilite și autorizate în temeiul Ordonanței din Hong Kong privind valorile mobiliare și contractele futures (Securities and Futures Ordinance – SFO) și care sunt supravegheate de Comisia pentru Valori Mobiliare și Contracte Futures (Securities and Futures Commission – SFC), sunt echivalente cu cerințele care derivă din Regulamentul (UE) nr. 596/2014, din titlul III din Directiva 2014/65/UE, din titlul II din Regulamentul (UE) nr. 600/2014 și din Directiva 2004/109/CE și dacă fac obiectul unei supravegheri și aplicări eficace în țara terță respectivă.
            
         
               (6)
            
            
               În ceea ce privește condițiile conform cărora piețele trebuie să facă obiectul autorizării și al unei supravegheri și aplicări eficace și permanente, SFO (capitolul 571 din actul normativ al Regiunii Administrative Speciale Hong Kong) prevede obligația bursei recunoscute de a exploata un sistem multilateral în conformitate cu norme nediscreționare. Bursa recunoscută nu are putere discreționară în privința modalităților de executare a tranzacțiilor, nu poate tranzacționa pe cont propriu și nici nu poate participa la cumpărări și vânzări simultane efectuate în cont propriu. De asemenea, o bursă recunoscută trebuie să acorde membrilor săi acces imparțial la piețele și serviciile sale. Criteriile de acces trebuie să fie imparțiale, transparente și aplicate întrun mod nediscriminatoriu. În acest sens, regulile de exploatare ale unei burse recunoscute trebuie să prevadă standarde rezonabile și nediscriminatorii pentru cerințele privind accesul și eligibilitatea. Regulamentul bursei este analizat și aprobat de către SFC. Doar participanții înregistrați la bursa recunoscută pot avea acces la sistemul de tranzacționare al respectivei burse. Participanții la bursă trebuie să îndeplinească anumite criterii. Unul dintre aceste criterii prevede că participanții trebuie să fie societăți comerciale înregistrate în Hong Kong, autorizate în temeiul secțiunii 116 alineatul (1) din SFO și să dețină un certificat valabil de înregistrare a societății comerciale în temeiul Ordonanței privind înregistrarea societăților comerciale.
            
         
               (7)
            
            
               Cele patru condiții prevăzute la articolul 25 alineatul (4) litera (a) al patrulea paragraf din Directiva 2014/65/UE trebuie să fie îndeplinite pentru a se putea stabili că dispozițiile juridice și de supraveghere ale unei țări terțe cu privire la locurile de tranzacționare autorizate în țara respectivă sunt echivalente cu cele prevăzute de Directiva 2014/65/UE.
            
         
               (8)
            
            
               Conform primei condiții, locurile de tranzacționare din țara terță trebuie să facă obiectul autorizării și al supravegherii și aplicării eficace și permanente.
            
         
               (9)
            
            
               Secțiunea 19 alineatul (1) litera (a) din SFO prevede că doar bursele recunoscute pot funcționa pe piața bursieră. SFC poate recunoaște o societate comercială ca bursă numai atunci când se încredințează că acest lucru este în interesul investitorilor, în interesul publicului sau în vederea reglementării corespunzătoare a piețelor valorilor mobiliare. După consultarea publicului și apoi a ministrului de finanțe al Regiunii Administrative Speciale Hong Kong, SFC poate recunoaște o societate comercială drept bursă. Cu acordul ministrului de finanțe, SFC poate, de asemenea, să recunoască un controlor bursier. Recunoașterea poate face obiectul unor condiții impuse de SFC. Odată ce a obținut recunoașterea, o bursă recunoscută care funcționează pe o piață bursieră are obligația de a asigura o piață ordonată, informată și echitabilă pentru valorile mobiliare tranzacționate în filialele sale. În conformitate cu partea a III-a secțiunile 2-4 din SFO, o bursă recunoscută trebuie să se asigure că riscurile aferente activității și operațiunilor sale sunt gestionate cu prudență. În îndeplinirea îndatoririlor care îi revin, bursa trebuie să acționeze în interesul publicului, având în vedere mai ales interesul investitorilor, și trebuie să se asigure că interesul publicului are întâietate atunci când acesta nu corespunde interesului bursei recunoscute sau interesului controlorului bursier. Bursa recunoscută trebuie să respecte orice cerință legală care îi revine în temeiul oricărei dispoziții sau norme de drept și orice altă cerință legală.
            
         
               (10)
            
            
               SFC este autoritatea de reglementare a piețelor valorilor mobiliare din Hong Kong. În temeiul părții a III-a din SFO, SFC răspunde de supravegherea, monitorizarea și reglementarea activităților efectuate de bursele recunoscute și de controlorii bursieri recunoscuți. SFC monitorizează o bursă recunoscută pentru a evalua dacă își îndeplinește obligațiile statutare inițiale și continue. Dacă bursa recunoscută nu își îndeplinește aceste obligații, SFC poate lua măsurile adecvate prevăzute în partea a IIIa din SFO. Secțiunile 28 și 72 din SFO prevăd posibilitatea retragerii de către SFC a recunoașterii unei burse. În temeiul SFO, SFC are competențe administrative, de reglementare și de investigare și poate impune hotărâri judecătorești prin proceduri civile, în conformitate cu secțiunile 213 și 214 din SFO, și sancțiuni administrative sau penale și poate iniția urmărirea penală sau poate face sesizări în vederea urmăririi penale. De asemenea, în temeiul secțiunii 399 alineatul (1) din SFO, SFC poate publica coduri și orientări, după cum consideră adecvat, în vederea furnizării de îndrumări pentru promovarea obiectivelor sale de reglementare, a funcțiilor sale și a aplicării oricărei dispoziții a SFO. Bursele recunoscute răspund de stabilirea și de asigurarea respectării propriilor reguli de tranzacționare pentru a garanta că participanții la bursă se conformează acestor reguli. Pentru a asigura respectarea neîntreruptă a cerințelor SFO, SFC poate examina și audita operațiunile burselor recunoscute și ale controlorilor bursieri recunoscuți, tranzacțiile electronice și sistemele de compensare ale acestora, precum și gestionarea riscurilor. În temeiul secțiunii 23 din SFO, SFC poate solicita unei burse recunoscute să introducă sau să modifice orice reguli pe care le poate formula în temeiul acestei dispoziții. SFC poate solicita unei burse recunoscute să prezinte registrele, evidențele și orice alte informații legate de activitatea sa sau cu privire la orice tranzacție cu valori mobiliare. De asemenea, SFC poate dispune luarea anumitor măsuri de către o bursă recunoscută, de exemplu poate cere unei burserecunoscute să ia acțiuni legate de administrarea, conducerea sau desfășurarea activității sale sau poate să îi interzică să efectueze acțiunile legate de administrarea, conducerea sau desfășurarea activității sale specificate în avizele de restricție în conformitate cu secțiunea 92 alineatul (1) din SFO. În plus, în temeiul secțiunii 29 din SFO, SFC are competența de a suspenda tranzacțiile cu valori mobiliare și de a închide o bursă recunoscută atunci când SFC consideră că este amenințată tranzacționarea ordonată pe piața bursieră. În temeiul SFO, SFC poate să impună măsuri disciplinare (partea a IX-a din SFO) și să urmărească penal autorii abaterilor legate de valori mobiliare (secțiunea 388 din SFO). În sfera supravegherii și a controlului disciplinar exercitate de SFC intră atât societățile cotate la bursă și titularii de licențe, cât și participanții la piață, inclusiv investitorii. În temeiul SFO, SFC are competența de a lua acțiuni disciplinare, civile și penale pentru comportamentele abuzive pe piață. În temeiul părții a XIII-a din SFO, SFC poate apela la Tribunalul privind comportamentele abuzive pe piață și, după caz, poate impune sancțiuni civile. Pe de altă parte, în temeiul părții a XIV-a din SFO, SFC poate să sesizeze instanțele de drept penal. După caz, SFC poate, de asemenea, să obțină mandate de percheziție în conformitate cu secțiunea 191 din SFO și să coopereze cu organismele de reglementare interne și externe în vederea efectuării de investigații în temeiul secțiunii 186 din SFO.
            
         
               (11)
            
            
               Memorandumul de înțelegere din 2001 încheiat între controlorul bursier și SFC privind aspectele legate de controlul exercitat de SFC și de supravegherea participanților la bursă și a pieței prevede obligația burselor recunoscute de a furniza SFC date și informații în mod regulat sau ad-hoc. În scopul monitorizării, SFC are acces în timp real la informațiile legate de ordine și tranzacții. În temeiul punctului 16 din apendicele II la memorandumul de înțelege, bursele recunoscute au obligația de a notifica SFC, de îndată ce este posibil, aspectele desemnate ca fiind grave și de a transmite SFC informațiile în termenele prevăzute, astfel cum au fost convenite între cele două părți. În temeiul secțiunii 27 din SFO, SFC poate solicita unei burse recunoscute să prezinte registrele și evidențele ținute în legătură cu activitatea sa sau în scopul desfășurării activității sale ori în legătură cu oricare dintre instrumentele financiare tranzacționate, precum și orice alte informații referitoare la activitatea sa sau la tranzacțiile cu valori mobiliare, cu contracte futures sau cu produse derivate extrabursiere. Bursele recunoscute au obligația de a ține evidența tuturor ordinelor și tranzacțiilor legate de orice instrumente financiare, evidențe pe care SFC le poate solicita în mod justificat în vederea îndeplinirii funcțiilor care îi revin. Evidențele trebuie păstrate pentru o perioadă de cel puțin șapte ani.
            
         
               (12)
            
            
               Prin urmare, se poate concluziona că bursele recunoscute în Hong Kong fac obiectul autorizării și al unei supravegheri și aplicări eficace și permanente.
            
         
               (13)
            
            
               Conform celei de a doua condiții, locurile de tranzacționare din țările terțe trebuie să aibă reguli clare și transparente privind admiterea valorilor mobiliare la tranzacționare, astfel încât acestea să poată fi tranzacționate în mod corect, ordonat și eficient și să fie negociabile în mod liber.
            
         
               (14)
            
            
               În temeiul secțiunii 21 din SFO, o bursă recunoscută are obligația statutară de a asigura o piață ordonată, informată și echitabilă. Regulile de listare sunt condițiile prevăzute de regulamentul bursei în conformitate cu SFO prin care operatorul de piață își stabilește normele interne de asigurare a unei piețe echitabile, ordonate și eficiente pentru tranzacționarea valorilor mobiliare și prin care impune obligativitatea emisiunii echitabile și ordonate a valorilor mobiliare, precum și a tratamentului echitabil și egal al tuturor deținătorilor de valori mobiliare emise. Regulile de listare prevăd cerințele de bază pe care valorile mobiliare trebuie să le îndeplinească pentru a putea fi listate. Aceste reguli cuprind, de asemenea, cerințele pe care valorile mobiliare trebuie să le îndeplinească înainte de a putea fi listate, precum și obligațiile pe care un emitent trebuie să le respecte în permanență după aprobarea listării. În conformitate cu secțiunea 24 din SFO, regulile de listare trebuie aprobate de SFC. Pentru a putea fi listată, o societate trebuie să fie adecvat constituită, trebuie să îndeplinească anumite cerințe de capital și de publicare a informațiilor și să aibă un număr suficient de cadre de conducere prezente în Hong Kong. Operatorul de piață trebuie să certifice că atât societatea care solicită listarea, cât și activitatea pe care o desfășoară sunt adecvate pentru a fi listate la bursă. O bursă recunoscută are putere discreționară absolută în ceea ce privește acceptarea sau respingerea cererilor de listare. Derogările de la regulile de listare se pot acorda numai de la caz la caz, având în vedere circumstanțele specifice cazului. Dacă derogarea va avea un impact general, aceasta poate fi acordată numai cu acordul prealabil al SFC. Bursa recunoscută trebuie să certifice SFCfaptul că valoarea mobiliară a fost admisă la listare și cotare. Valorile mobiliare trebuie să fie transferabile fără restricții și să îndeplinească anumite criterii în ceea ce privește distribuția valorilor mobiliare către public. În fine, pentru a asigura tranzacționarea ordonată a valorilor mobiliare, SFC poate suspenda tranzacționarea unui produs financiar sau a unei clase de produse financiare tranzacționate pe o bursă recunoscută.
            
         
               (15)
            
            
               Ca parte a obligației de a asigura tranzacționarea ordonată, informată și echitabilă, o bursă recunoscută trebuie să asigure un nivel adecvat de transparență în tranzacționare în timp util și în mod echitabil. În informațiile pretranzacționare se includ cele mai bune cotații de vânzare și de cumpărare, prețul și profunzimea ordinelor. Întregul carnet de ordine, inclusiv prețurile de cumpărare și de vânzare curente, precum și profunzimea interesului de tranzacționare la aceste prețuri, se face public în mod continuu și în timp real în cursul ședinței de tranzacționare continue. Participanții la piață pot avea acces la informațiile pretranzacționare în mod direct, prin intermediul sistemelor de date de piață ale burselor, sau în mod indirect, prin intermediul furnizorilor de informații. Nu există derogări de la cerințele de transparență a informațiilor pretranzacționare. Tranzacțiile efectuate pe o bursă recunoscută fac obiectul obligației de publicare a informațiilor posttranzacționare. Detaliile tranzacțiilor efectuate la bursă sunt difuzate în timp real și includ, printre altele, prețurile, prețurile de închidere și informații privind volumul tranzacțiilor. Participanții la piață pot avea acces la informațiile posttranzacționare în mod direct, prin intermediul sistemelor de date de piață ale burselor, sau în mod indirect, prin intermediul furnizorilor de informații.
            
         
               (16)
            
            
               Prin urmare, se poate concluziona că bursele recunoscute din Hong Kong au reguli clare și transparente privind admiterea valorilor mobiliare la tranzacționare, astfel încât respectivele valori mobiliare pot fi tranzacționate în mod echitabil, ordonat și eficient și să poată fi negociate în mod liber.
            
         
               (17)
            
            
               Conform celei de a treia condiții, emitenții de valori mobiliare trebuie să fie supuși unei obligații de informare periodice și continue, care să asigure un nivel ridicat de protecție a investitorilor.
            
         
               (18)
            
            
               Regulile de listare ale unei burse recunoscute trebuie să prevadă cerințe clare, complete și specifice privind publicarea rapoartelor anuale și interimare. Emitenții ale căror valori mobiliare sunt admise la tranzacționare trebuie să își publice situațiile financiare anuale și raportările financiare semestriale, astfel cum se prevede în regulamentul bursei. Rapoartele trebuie să fie auditate și să respecte standardele de contabilitate general acceptate. Bursa recunoscută trebuie să monitorizeze dacă emitenții respectă în permanență obligațiile de publicare a informațiilor conform regulilor de listare. În plus, în cadrul activităților sale continue de monitorizare și de verificare a conformității, o bursă recunoscută examinează, de asemenea, rapoartele anuale ale emitenților, punând accentul pe respectarea de către emitenți a regulilor de listare și pe publicarea de către emitenți a evenimentelor și a evoluțiilor semnificative. SFC supraveghează în mod activ activitățile societăților comerciale și analizează în detaliu un eșantion de societăți comerciale listate în scopul de a identifica eventualele încălcări ale regulilor sau comportamente abuzive. Publicarea în timp util de informații detaliate cu privire la emitenții de valori mobiliare permite investitorilor să evalueze rezultatele economice ale emitenților și asigură un grad de transparență adecvat pentru investitori prin intermediul unui flux regulat de informații.
            
         
               (19)
            
            
               Prin urmare, se poate concluziona că emitenții de valori mobiliare admise pe bursele recunoscute din Hong Kong fac obiectul unor cerințe de informare periodică și permanentă care asigură un nivel înalt de protecție a investitorilor.
            
         
               (20)
            
            
               În conformitate cu a patra condiție, cadrul juridic și de supraveghere al țării terțe trebuie să asigure transparența și integritatea pieței prin prevenirea abuzului de piață sub forma utilizării abuzive de informații confidențiale și a manipulării pieței.
            
         
               (21)
            
            
               Legislația din Hong Kong cu privire la valorile mobiliare, astfel cum este prezentată mai jos, instituie un cadru exhaustiv de reglementare și supraveghere menit să asigure integritatea pieței, să interzică comportamentele frauduloase sau înșelătoare pe bursele recunoscute și difuzarea de informații false sau înșelătoare legate de valorile mobiliare sau de emitenți, precum și să prevină utilizarea abuzivă de informații confidențiale și manipularea pieței. SFO reglementează abuzul de piață și instituie regimuri civile și penale în materie de comportament abuziv pe piață. Comportamentele abuzive pe piață, astfel cum au fost definite de SFO, pot fi încadrate în șase categorii de încălcări, și anume utilizarea abuzivă de informații confidențiale (secțiunile 270 și 291 din SFO), tranzacțiile frauduloase (secțiunile 274 și 295 din SFO), manipularea prețurilor (secțiunile 275 și 296 din SFO), divulgarea de informații cu privire la tranzacțiile interzise (secțiunile 276 și 297 din SFO), divulgarea de informații false și înșelătoare în vederea realizării unei tranzacții (secțiunile 277 și 298 din SFO) și manipularea pieței (secțiunile 278 și 299 din SFO). Încălcările de drept civil sunt instrumentate de Tribunalul privind comportamentele abuzive pe piață pe care SFC îl poate sesiza. În ceea ce privește încălcările de drept penal, SFC are competența de a desfășura acțiuni penale sumare în instanțele magistraturii. Conform secțiunii 107 din SFO, SFC poate aplica sancțiuni penale persoanelor care determină alte persoane să cumpere sau să vândă valori mobiliare în baza unor informații frauduloase sau false. De asemenea, conform secțiunii 298 din SFO, SFC poate impune sancțiuni penale persoanelor care prezintă informații false sau înșelătoare care pot determina alte persoane să cumpere valori mobiliare. Conform secțiunii 277 din SFO, comportamentul din urmă este considerat, de asemenea, comportament abuziv în temeiul regimului civil privind comportamentul abuziv pe piață. Totodată, secțiunea 300 din SFO prevede răspunderea penală a persoanelor care recurg la un comportament, la un dispozitiv sau la o schemă înșelătoare sau frauduloasă în cadrul unei tranzacții cu valori mobiliare cu intenția dea frauda sau de a înșela. Secțiunea 384 din SFO prevede răspunderea penală a persoanelor care cu bună știință sau din neglijențăprezintă informații false sau înșelătoare SFC sau controlorului bursier recunoscut. În cazul în care o societate comercială este declarată vinovată de săvârșirea unei infracțiuni, conform secțiunii 390 din SFO, răspunderea penală se extinde la toții angajații societății comerciale care și-au dat acordul la săvârșirea infracțiunii, au fost complici la infracțiune sau au dat dovadă de neglijență.
            
         
               (22)
            
            
               Prin urmare, se poate concluziona că, în Hong Kong, cadrul juridic și de supraveghere asigură transparența și integritatea pieței prin prevenirea abuzului de piață sub forma utilizării abuzive de informații confidențiale și a manipulării pieței.
            
         
               (23)
            
            
               Așadar, cadrul juridic și de supraveghere care reglementează bursele recunoscute care funcționează în Hong Kong sub supravegherea SFC respectă cele patru condiții privind dispozițiile juridice și de supraveghere și, prin urmare, ar trebui considerat echivalent cerințelor pentru locurile de tranzacționare prevăzute în Directiva 2014/65/UE, în Regulamentul (UE) nr. 600/2014, în Regulamentul (UE) nr. 596/2014 și în Directiva 2004/109/CE.
            
         
               (24)
            
            
               Dat fiind că un număr important de acțiuni emise în UE, admise la tranzacționare și tranzacționate în locuri de tranzacționare din UE se tranzacționează și în locuri de tranzacționare din Hong Kong, locurile de tranzacționare din Hong Kong servesc adesea ca centre de lichiditate suplimentare pentru aceste acțiuni emise în UE. Această caracteristică le permite firmelor de investiții din UE să tranzacționeze, în afara orelor de funcționare ale locurilor de tranzacționare din UE, acțiunile emise în UE care sunt admise la tranzacționare și tranzacționate în locuri de tranzacționare din UE. Prin recunoașterea cadrului juridic și de supraveghere din Hong Kong, firmele de investiții din UE pot să tranzacționeze în continuare acțiunile emise în UE în afara orelor de funcționare ale locurilor de tranzacționare din UE.
            
         
               (25)
            
            
               Această decizie are la bază date care demonstrează că frecvența tranzacțiilor globale din UE cu acțiuni admise pe bursele din Hong Kong este de așa natură, încât firmele care fac obiectul MiFID nu ar putea recurge la excepția prevăzută la articolul 23 alineatul (1) litera (a) din Regulamentul (UE) nr. 600/2014. Aceasta înseamnă că obligația de tranzacționare prevăzută la articolul 23 alineatul (1) din Regulamentul (UE) nr. 600/2014 s-ar aplica în cazul unui număr important de acțiuni admise la tranzacționare în Hong Kong.
            
         
               (26)
            
            
               Decizia va fi completată de acorduri de cooperare care să asigure schimbul eficace de informații și coordonarea activităților de supraveghere între autoritățile naționale competente și SFC.
            
         
               (27)
            
            
               Prezenta decizie se bazează pe cerințele obligatorii din punct de vedere juridic referitoare la bursele recunoscute care se aplică în Hong Kong la momentul adoptării prezentei decizii. Comisia ar trebui să monitorizeze în continuare cu regularitate evoluția dispozițiilor juridice și de supraveghere aplicabile acestor locuri de tranzacționare, evoluțiile pieței, eficacitatea cooperării în materie de supraveghere în ceea ce privește monitorizarea și controlul aplicării normelor, precum și îndeplinirea condițiilor pe baza cărora a fost luată prezenta decizie.
            
         
               (28)
            
            
               Comisia ar trebui să revizuiască periodic dispozițiile juridice și de supraveghere aplicabile burselor recunoscute din Hong Kong. Acest lucru nu aduce atingere posibilității Comisiei de a efectua în orice moment o reexaminare specifică, atunci când evoluțiile relevante impun reevaluarea de către Comisie a echivalenței acordate prin prezenta decizie. O eventuală reevaluare poate conduce la abrogarea prezentei decizii.
            
         
               (29)
            
            
               Având în vedere că Regulamentul (UE) nr. 600/2014 și Directiva 2014/65/UE se aplică de la 3 ianuarie 2018, este necesar ca prezenta decizie să intre în vigoare în ziua următoare datei publicării în Jurnalul Oficial al Uniunii Europene.
            
         
               (30)
            
            
               Măsurile prevăzute în prezenta decizie sunt conforme cu avizul Comitetului european pentru valori mobiliare,
            
         ADOPTĂ PREZENTA DECIZIE:
   Articolul 1
   Se consideră că, în sensul articolului 23 alineatul (1) din Regulamentul (UE) nr. 600/2014, cadrul juridic și de supraveghere al Regiunii Administrative Speciale Hong Kong care se aplică burselor recunoscute și autorizate în Hong Kong și prevăzute în anexa la prezenta decizie este echivalent cerințelor care rezultă din Directiva 2014/65/UE, Regulamentul (UE) nr. 600/2014, Regulamentul (UE) nr. 596/2014 și Directiva 2004/109/CE și că face obiectul unei supravegheri și aplicări eficace.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 13 decembrie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 173, 12.6.2014, p. 349.
   
      (2)  Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (JO L 173, 12.6.2014, p. 84).
   
      (3)  Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață (regulamentul privind abuzul de piață) și de abrogare a Directivei 2003/6/CE a Parlamentului European și a Consiliului și a Directivelor 2003/124/CE, 2003/125/CE și 2004/72/CE ale Comisiei (JO L 173, 12.6.2014, p. 1).
   
      (4)  Directiva 2004/109/CE a Parlamentului European și a Consiliului din 15 decembrie 2004 privind armonizarea obligațiilor de transparență în ceea ce privește informația referitoare la emitenții ale căror valori mobiliare sunt admise la tranzacționare pe o piață reglementată și de modificare a Directivei 2001/34/CE (JO L 390, 31.12.2004, p. 38).
   
      ANEXĂ
      Burse de valori recunoscute
      The Stock Exchange of Hong Kong Limited (SEHK)